Foto: Hina

VRH HDZ-a jutros je održao posljednje konzultacije te otkrio ime novog ministarstva, javlja RTL.



Do kraja ovog tjedna MOST, HDZ i novi mandatar Orešković moraju konkretno definirati koji će ljudi voditi državu. Tomislav Karamarko ranije danas rekao je da će Orešković imati pravo veta na svako ime. Šef HDZ-a također je potvrdio da će se osnovati i jedno dodatno ministarstvo.



"Mi smo u našem projektu restruktiriranja Vlade, pri čemu smo smatrali da trebamo smanjiti broj ministarstava, no ipak povećali smo za jedno ministarstvo. To je ministarstvo obitelji, useljeništva i demografske obnove", rekao je Karamarko.

Tekst se nastavlja ispod oglasa

Podsjetimo, novo ministarstvo prvotno se trebalo zvati Ministarstvo useljeništva i demografske obnove, odnosno MUDO.



HDZ-ove županijske organizacije su predlagale po dva kandidata za svako ministarstvo. Najmoćnija zagrebačka kao ministra unutarnjih poslova navodno želi Milijana Brkića, a za ministra financija Tomislava Ćorića.